**Lion Air Flight 610** var en planlagt innenriksflyvning fløyet av det indonesiske flyselskapet Lion Air fra Jakarta til Pangkal Pinang. 29. oktober 2018 styrtet flyet 13 minutter etter avgang. Det ble funnet vrakrester i Javasjøen kort tid senere.

Det var 181 passasjerer og 8 besetningsmedlemmer ombord. Det antas at alle ombord har omkommet.

Flyets rute fra Jakarta før det styrtet i Javasjøen. Klikk for større versjon.

Flyet
-----

Flyets høyde- og fartsprofil fra avgang til det sluttet å sende transponderdata. Dette er kun data sendt fra flyets transponder til bakkemottakere, og kan ha vært påvirket av feilmålinger ombord.
Flyet var av typen Boeing 737 MAX 8, som bare var tre måneder gammelt. Det fløy for første gang 30. juli 2018. Flyet var registrert PK-LQP og hadde serienummer 43000/7058. Det var utstyrt med to CFMI LEAP-1B-motorer. Flyet hadde omtrent 800 flytimer da det styrtet.

Passasjerer og besetning
------------------------

Ifølge indonesiske myndigheter var det 189 personer ombord flyet. 181 passasjerer, hvorav to småbarn, ett barn, seks kabinansatte og to flyvere.

### Mannskap

Flyets kaptein var en indisk statsborger, Bhavye Suneja. Han hadde jobbet for selskapet i mer enn syv år og hadde mer enn 6 000 timer erfaring. Andrepiloten Harvino hadde over 5 000 timer erfaring.

### Passasjerer

Bortsett fra to, var alle ombord indonesiske statsborgere. Flyets kaptein var fra India, og den andre var den italienske tidligere syklisten Andrea Manfredi.

20 av passasjerene var ansatte i det indonesiske finansdepartementet og ti ansatte i riksrevisjonen. I tillegg var det tre høyesteretts- eller tingrettsdommere ombord.

Detaljer om flyvningen
----------------------

Flyet tok av fra Jakarta 29. oktober 2018 klokka 06:20 (28. oktober 2018 23:20 UTC). Planlagt landingstid på Depati Amir lufthavn i Pangkal Pinang var 07:20. Flyet tok av vestover før det svingte til venstre nordover. Mannskapet ba om å få snu og lande igjen på flyplassen etter avgang, ifølge redningstjenesten i Pangkal Pinang.

Flyet krasjet rundt klokka 06:33, 13 minutter etter avgang. Flyets største høyde var rundt 5 000 fot (1 500 meter). Ved siste radarkontakt var flyet på 1 110 meters høyde, med fart på 345 knop og stor vertikal hastighet nedover.

Referanser
----------

1. ↑  Hotvedt, Signe Karin. «189 om bord da indonesisk passasjerfly styrtet i havet: – Forventer ingen overlevende». *NRK*. Besøkt 29. oktober 2018.
2. ↑  «Lion Airlines PK-LQP (Boeing 737 Next Gen - MSN 43000) | Airfleets aviation». *www.airfleets.net*. Besøkt 29. oktober 2018.
3. ↑  CNN, Euan McKirdy, Devianti Faridz and Sheena McKenzie,. «Officials fear all 189 people on plane that crashed in Indonesia were killed». *CNN*. Besøkt 31. oktober 2018.
4. 1 2  «India's Bhavye Suneja captained Lion Air plane that crashed in Indonesian seas». *India Today* **(engelsk)**. Besøkt 31. oktober 2018.
5. ↑  «Indonesia's Lion Air Flight JT-610 crashes into the sea with 189 on board, officials say» **(engelsk)**. Besøkt 31. oktober 2018.
6. ↑  «No survivors after plane crashes in Indonesia with 189 on board». *Evening Standard* **(engelsk)**. Besøkt 31. oktober 2018.
7. ↑  Saputra, Andi. «Tiga Hakim Ada di Pesawat Lion Air yang Jatuh, MA Berduka». *detiknews*. Besøkt 31. oktober 2018.
8. ↑  «Passenger plane crashes in sea off Jakarta». *BBC News* **(engelsk)**. 29. oktober 2018. Besøkt 29. oktober 2018.
9. ↑  «Lion Air flight JT610». Aviation Safety Network. Besøkt 29. oktober 2018.